CELEX: 62008CN0572
Language: mt
Date: 2008-12-22 00:00:00
Title: Kawża C-572/08: Rikors ippreżentat fit- 22 ta' Diċembru 2008 — Il-Kummissjoni tal-Komunitajiet Ewropej vs Ir-Repubblika Taljana

7.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/14
            
         Rikors ippreżentat fit-22 ta' Diċembru 2008 — Il-Kummissjoni tal-Komunitajiet Ewropej vs Ir-Repubblika Taljana
   (Kawża C-572/08)
   (2009/C 55/22)
   Lingwa tal-kawża: It-Taljan
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: A. Aresu u W. Mölls, aġenti)
   
      Konvenuta: Ir-Repubblika Taljana
   Talbiet tar-rikorrenti
   
               —
            
            
               tikkonstata li, billi tat vantaġġ fiskali għaż-żjut lubrikanti riġenerati, prodotti minn żjut użati miġbura mill-Italja, iżda rrifjutat li tagħti l-istess vantaġġ għaż-żjut lubrikanti riġenerati, prodotti minn żjut użati miġbura minn Stati Membri oħra (b'mod konformi mal-Artikolu 62 tat-“test uniku tad-dispożizzjonijiet leġiżlattivi rigward it-taxxi fuq il-produzzjoni, ili-konsum u s-sanzjonijiet penali u amministrattivi fil-qasam” (“Testo unico delle disposizioni legislative concernenti le imposte alle produzioni e sui consumi e relative sanzioni penali e amministrative”), approvat bid-Digriet Leġiżlattiv tas-26 ta' Ottubru 1995, Nru 504, kif interpretat miċ-ċirkulari tal-Agenzia delle Entrate Nru 24/D tal-5 Mejju 2004, u b'mod konformi mal-paragrafu 116 tal-Artikolu 1 tal-liġi tat-23 ta' Diċembru 2005, Nru 266), ir-Repubblika Taljana naqset mill-obbligi tagħha taħt l-Artikolu 90 KE;
            
         
               —
            
            
               tikkundanna lir-Repubblika Taljana għall-ispejjeż.
            
         Motivi u argumenti prinċipali
   Il-Kummissjoni takkuża lill-awtoritajiet Taljani biż-żamma ta' sistema ta' vantaġġi fiskali għaż-żjut lubrikanti riġenerati li tagħti vantaġġ lill-produzzjoni nazzjonali bi żvantaġġ għal dawk li ġejjin minn Stati Membri oħra, bi ksur manifest tal-prinċipju ta' non-diskriminazzjoni stabbilit, fil-qasam fiskali, mill-Artikolu 90 KE.
   Din is-sistema tirriproduċi skema preċedenti ta' vantaġġi fiskali li diġà ġiet ikkundannata mill-Corte di giustizia fl-1980, mingħajr ma l-argumenti fuq in-natura xierqa tas-sistema ġdida, invokati mir-Repubblika Taljana, jistgħu jiġġustifikaw din l-għażla.